মহাকুম্ভে স্নানে নামতে না দেওয়ায় অলৌকিক কাণ্ড ঘটান এই সাধু

ওয়েব ডেস্ক: উত্তরপ্রদেশের (Uttarpradesh) প্রয়াগরাজে (Prayagraj) মহা সমারোহে চলছে কুম্ভমেলা (Mahakumbh 2025)। ১২ বছর অন্তর অনুষ্ঠিত হয় মহাকুম্ভ, যা এই বছর ১৩ জানুয়ারি থেকে ২৬ ফেব্রুয়ারি পর্যন্ত অনুষ্ঠিত হচ্ছে। মহাকুম্ভ বিশ্বের বৃহত্তম ধর্মীয় মেলাগুলির মধ্যে একটি, যেখানে সারা বিশ্ব থেকে কোটি কোটি ভক্ত অংশগ্রহণ করতে আসেন। এই কুম্ভ নিয়ে প্রচলিত রয়েছে একাধিক গল্প। তার মধ্যে একটি গল্পে এক অলৌকিক ক্ষমতাসম্পন্ন সাধুকে নিয়ে।

মধ্যপ্রদেশের (Madhya Pradesh) মহেশ্বরের বাসিন্দা ছিলেন রাধানন্দ মহারাজ। ছোটবেলায় বাড়ি ছাড়তে নয় তাঁকে। নয় বছর বয়সে ঘর ছেড়ে ভিক্ষা করে নিজের জীবনধারণ শুরু করেন। রাধানন্দ ভোর চারটের সময় ঠান্ডা জলে স্নান করতেন, তারপর ভিক্ষা করতে বের হতেন। জীবনকালে সাংসারিক সুখ ত্যাগ করে তিনি মোক্ষলাভের আশায় কঠোর তপস্যা করেন।

আরও পড়ুন: বাঙালির আড্ডার নতুন ঠিকানা বারো পার্বণের ‘বুক কেবিন’

একদিন একটি ছেলেকে সাপে কামড়েছিল। রাধানন্দ মহারাজ মন্ত্রবলে ছেলেটির দেহ থেকে বিষ নিষ্কাশন করে। তখন থেকেই রাধানন্দের নাম ছড়িয়ে পড়ে মহেশ্বরে। ঘাটে অনেকেই তাঁর দর্শনে আসতে শুরু করে। এই সাধুই একবার মহাকুম্ভে আসার তোড়জোড় শুরু করেন। প্রয়াগরাজে এসে তিন থেকে চার মাস থাকার পরিকল্পনা করেন।

দক্ষিণার টাকা নিয়ে প্রয়াগরাজে আসেন সাধু। ভোরবেলায় স্নান করতে নামার সময়ই সমস্যার সূত্রপাত। নদী পরিষ্কার করছিলেন কয়েকজন। তাঁরাই ওই অপরিচিত সাধুকে দেখে নামতে বারণ করে। তাঁরা বলেন, ভোর চারটের কনকনে ঠান্ডায় সঙ্গমের জলে স্নান করতে না। সাধুর বারংবার অনুরোধ সত্ত্বেও তাঁকে ফিরিয়ে দেওয়া হয়। তারপরই হয় বড় বিপর্যয়। থমকে যায় নদী পরিষ্কারের যন্ত্রগুলি। হাজার চেষ্টা করেও সচল হয় না কোনও যন্ত্র।

তখনই সকলে বুঝতে পারে একজন ওই সাধু সাধারণ মনুষ্য নন। যাঁকে স্নান করতে না দেওয়ার জন্যই সব যন্ত্র অকেজো হয়ে পড়েছে। শ্রমিকরা সকলে কাকুতি মিনতি শুরু করেন। তারপর রাধানন্দ মহারাজ স্নান সারার পরই সচল হয়ে ওঠে সব যন্ত্র। ধন্য ধন্য করে ওঠে সকলে। বুঝতে পারে রাধানন্দ কোনও সাধারণ সাধু নন, অলৌকিক ক্ষমতার অধিকারী।